|  |  |  |  |
| --- | --- | --- | --- |
| Arbejdsopgave | Beskrivelse | Ansvarlig | Overvejelse |
| *Titel på arbejdsopgave* | *Kort beskrivelse af arbejdsopgaven* | *Angiv navn på de(n) ansvarlig(e) person(er)* | *Forslag til bestyrelsens overvejelser til opgaven* |
| Tema for årsmødet | Det skal besluttes, om der skal være et tema for årsmødet. Et tema kan eksempelvis bære præg af en aktuel friluftspolitisk sag eller problemstilling (rewilding, urørt skov, maritimt friluftsliv osv.). | *Hele bestyrelsen* | Er der en aktuel friluftspolitisk sag i lokalområdet (rewilding, hegning, urørt skov, maritimt friluftsliv)?  Er der nogle bestemte friluftsaktiviteter, som skal have forbedret muligheder i lokalområdet? |
| Oplæg til årsmødet | På baggrund af jeres tema, kan I vælge at invitere oplægsholder(e).  Det kan være eksterne oplægsholdere, et hovedbestyrelsesmedlem og/eller en fra sekretariatet. |  | Hvor mange oplæg skal der være?  Hvor lang tid skal oplægget vare?  Kender I nogle i jeres bagland/netværk, der kan holde et oplæg? Hvem tager kontakt?  Skal oplægsholderen have en gave? |
| Temagrupper | Bestyrelsen aftaler, hvor lang tid der afsættes til kort at præsentere, diskutere og tilmelde sig temagrupper til årsmødet.  Det er en fordel, at der afsættes tid på årsmødet til, at temagrupperne hver især kan sætte sig og aftale en dato for første temagruppemøde. |  | Hvor mange temagrupper skal der minimum/maksimum nedsættes?  Hvor mange temagrupper skal bestyrelsen have forberedt på forhånd? |

|  |  |  |  |
| --- | --- | --- | --- |
| Arbejdsopgave | Beskrivelse | Ansvarlig | Overvejelse |
| *Titel på arbejdsopgave* | *Kort beskrivelse af arbejdsopgaven* | *Angiv navn på de(n) ansvarlig(e) person(er)* | *Forslag til bestyrelsens overvejelser til opgaven* |
| Årsplan | På årsmødet fremlægges bestyrelsens bud på en årsplan. Årsplanen skal være den kommende bestyrelses røde tråd til det friluftspolitiske arbejde.  Forsamlingen kan komme med inputs til årsplanen på årsmødet. |  | Hvem laver et udkast til årsplanen?  Hvilke friluftspolitiske sager/projekter ved I allerede nu vil ske i det kommende bestyrelsesår?  Hvordan skal årsplanen fremlægges på årsmødet? Grafisk i en figur, powerpoint, andet?  Hvordan skal inputs fra årsmødet noteres? I et referat, i en figur?  Hvor meget tid skal der sættes af til drøftelse/diskussion af årsplanen? |
| Ordstyrer | Der skal være en ordstyrer, der kan styre slagets gang til årsmødet. Vælg en person, der er god til at have overblik, kan følge den planlagte tidsplan og, hvis nødvendigt, afbryde diskussioner, der ikke er i tråd med årsmødets formål. |  | Hvem skal være ordstyrer?  Hvem kontakter personen?  Ordstyreren må gerne være en person udefra, f.eks. jeres tilknyttede bestyrelsesmedlem fra Friluftsrådet centralt. |

|  |  |  |  |
| --- | --- | --- | --- |
| Arbejdsopgave | Beskrivelse | Ansvarlig | Overvejelse |
| *Titel på arbejdsopgave* | *Kort beskrivelse af arbejdsopgaven* | *Angiv navn på de(n) ansvarlig(e) person(er)* | *Forslag til bestyrelsens overvejelser til opgaven* |
| Indtjekning af deltagere og stemmesedler | Alle deltagere ved årsmødet skal registreres. Bestyrelsen aftaler en passende måde at registrere på. Sørg for at få deltagernes kontaktoplysninger.  Til de personer, der har stemmeret, uddeles en stemmeseddel, når personen er registreret.  Stemmesedlen inkluderer formandsposten, kommunekoordinatorer og specialposter.  Nye medlemmer af de lokale friluftsråd skal registreres via Friluftsrådets digitale registreringssystem. |  | Overvej hvor meget tid, der skal sættes af til afkrydsning/indtjekning af fremmødte.  Skal der opstilles computere? Hvor mange?  Hvem laver og printer stemmesedler? |
| Valghandling | Konstitueringen af bestyrelsen sker til årsmødet.  En medlemsorganisation må maksimalt besætte 1/3 af bestyrelsesposterne. |  | Det er vigtigt, at den afgående bestyrelse har en plan for valghandlingen.  Det er vigtigt, at der er en klar rollebeskrivelse af bestyrelsesposterne, som formidles til deltagerne på årsmødet, så det tydeligt fremgår, hvad der er valg til.  Det er vigtigt, at stemmesedlerne designes efter den måde, som valghandlingen styres efter. |

|  |  |  |  |
| --- | --- | --- | --- |
| Arbejdsopgave | Beskrivelse | Ansvarlig | Overvejelse |
| *Titel på arbejdsopgave* | *Kort beskrivelse af arbejdsopgaven* | *Angiv navn på de(n) ansvarlig(e) person(er)* | *Forslag til bestyrelsens overvejelser til opgaven* |
| Hvor og hvornår? | På baggrund af bestyrelsens ambitioner for årsmødet, skal det helt rigtige sted findes. |  | Skal der arrangeres ekskursion til et område?  Hvad er der behov for til årsmødet (projektor, wifi, oplægsholdere, borde/stole)?  Skal der bruges borde og stole? Hvor mange?  Er der behov for at møde tidligere til opsætning/klargøring til årsmødet?  Hvilket sted vil passe godt til afholdelse af årsmødet? |